**Jegyzőkönyv**

a Magyar Teátrumi Társaság Közhasznú Egyesület 2/2018. közgyűléséről

**Házigazda:** Nemzeti Színház

**Időpont:** 2018. december 10., hétfő 10 óra

**Helyszín:** Nemzeti Színház (1095 Bp., Bajor Gizi park 1.)

**Jelen vannak:** A mellékelt jelenléti ív szerinti tagok és meghívottak

A közgyűlés levezető elnökének egyhangúlag megválasztotta Szabó Lászlót, jegyzőkönyv hitelesítőnek Ráckevei Annát és dr. Borsós Beátát, jegyzőkönyvvezetőnek Vas Annát.

Szabó László megállapította, hogy a tagok állandó létszáma 65 fő, a jelenléti ív szerint jelen van 57 fő. Ez alapján a közgyűlés határozatképes, megtartásának törvényes akadálya nincs.

A közgyűlés 56 igen, 1 tartózkodás mellett elfogadta a korábban meghirdetett napirendi pontokat és napirendet.

**A közgyűlés napirendje:**

**10.00-14.00 Közgyűlés**

**Fekete Péter kulturális államtitkár úr és L. Simon László képviselő úr megnyitja a közgyűlést és köszönti a jelenlevőket**

**1. napirendi pont:** Tájékoztatás és döntéshozás a tagfelvételi kérelmekről. (Szabó László)

**2. napirendi pont:** Beszámoló a Magyar Teátrumi Társaság elmúlt 10 évéről (Szabó László)

**3. napirendi pont:** Alapszabály módosítási javaslatok (Szabó László)

**4. napirendi pont:** A TAO megszűnése utáni lehetőségek (MTT elnökség)

**5. napirendi pont:** Tisztújítás (Szabó László)

**6. napirendi pont:** Egyebek

- Színházi nevelési kérdések (Pataki András)

- A Nemzeti Színház a Silk Road International League of Theatres tagja lett (Kozma András)

**1. napirendi pont: Tájékoztatás és döntéshozás a tagfelvételi kérelmekről. (Szabó László)**

Szabó László titkár úr az alábbiak szerint tájékoztatta a jelenlévőket az elnökség által támogatott tagjelentkezésekről, melyekről érdemi döntéshozás szükséges:

|  |  |
| --- | --- |
| **Színház/Szervezet neve** | **Képviselő** |
| Fórum Színház | Németh Kristóf |
| Magyarországi Német Színház | Lotz Katalin |
| Budapest Táncszínház | Földi Béla |

Szabó László titkár úr felkérte a jelentkezett igazgatókat a rövid bemutatkozásra. Ezt követően a Magyar Teátrumi Társaság közgyűlése meghozta tagjelentkezésekkel kapcsolatos döntését.

**Határozat az 1. napirendi ponthoz 1/2018/2.**

Szabó László elmondta, hogy új tag felvételéhez a közgyűlésen jelenlevő tagok kétharmadának támogató szavazata szükséges. A tagok állandó létszáma 65 fő, a jelenléti ív szerint jelen van 57 fő. Ennek megfelelően a közgyűlés a következők szerint határozott:

A Magyar Teátrumi Társaság közgyűlése támogatja a **Fórum Színház** tagfelvételi kérelmét.

Elfogadva: 43 igen, 8 tartózkodás és 5 nem mellett

A Magyar Teátrumi Társaság közgyűlése támogatja a **Magyarországi Német Színház** tagfelvételi kérelmét.

Elfogadva: 54 igen, 3 tartózkodó szavazat mellett

A Magyar Teátrumi Társaság közgyűlése támogatja a **Budapest Táncszínház** tagfelvételi kérelmét.

Elfogadva: 50 igen, 3 nem szavazat és tartózkodás mellett

A 3 új tag felvétele, valamint az időközben érkező 2 tagszínház miatt Szabó László titkár jelenlét szavazást kér, a szavazóképes tagszínháza száma 62.

**2. napirendi pont: Beszámoló a Magyar Teátrumi Társaság elmúlt 10 évéről (Szabó László)**

Szabó László titkár úr ismertette a Magyar Teátrumi Társaság elmúlt 10 éves munkáját. Az elkészült és a helyszínen kiosztott anyagot a jegyzőkönyv mellé csatoljuk.

**Határozat az 2. napirendi ponthoz 2/2018/2.**

A Magyar Teátrumi Társaság közgyűlése 61 igen szavazat mellett elfogadta az elnökségi beszámolót.

**3. napirendi pont: Alapszabály módosítási javaslatok (Szabó László)**

Szabó László titkár úr ismertette az elnökség által kezdeményezett alapszabály módosítási lehetőségeket:

**2.3.8.** A szöveg **pontosítására került** sor. A szavazatok összeszámlálására eddig **szavazatszámlálókat** választott a Közgyűlés. Miután digitális szavazás esetén a szavazatok fizikai megszámlálása nem szükséges, ezért a **javaslat** az, hogy a jövőben **szavazatszámláló bizottság** legyen megválasztva, amely a **szavazás menetét ellenőrzi**.

- A szabályozás **javítása és pontosítása szükséges**, mert jogszabály (Ptk. 6:11. § (1) bek.) alapján bármelyik egyesület **tagszervezetének vezetője a jogait képviselő útján, meghatalmazással is gyakorolhatja**. A **javaslat** azt írja le, hogy az MTT Közgyűlésén való részvételre **a tagok képviselői** **milyen módon adhatnak jogszerűen** **meghatalmazást** másik személy részére.

**2.3.19.** Azeddigi **szabályozás** **egyszerűsítésére** került sor. Eddig **minden közgyűlési határozatot külön nyilvánosságra kellett hozni**. A **javaslat** az, hogy **a közgyűlés jegyzőkönyvét** kelljen nyilvánosságra hozni, mert az **minden közgyűlési határozatot tartalmaz**.

**2.4.6.** A szöveg **javítására,** **pontosítására** került sor. Az Alapszabály **szövege itt hibás, értelmetlen volt.** **A mondatnak úgy van értelme, amennyiben** az *„elnökség”* szó helyett az *„elnökség tagjait”* kifejezés, a *„tagjai”* szó helyett pedig a *„természetes személy tagjai”* kifejezés szerepel.

**2.4.21.** A szöveg **pontosítására** került sor. **Az elnökségi határozatokat** illetően a hatályos szabályozás (Ptk. 3:80. § j) pont) ugyanis nem a honlapon való közzétételt, hanem **a Határozatok Tárában** történő **nyilvántartást írja elő**.

**2.4.22.**A szabályozást **egyszerűsíteni** szükséges, mert **a hatályos jogi szabályozás** (Ptk. 3:80. §) értelmében az **elnökségnek a tagság felé áll fenn tájékoztatási kötelezettsége**, nem pedig bárki felé.

**2.4.23**. A szöveg **pontosítására** került sor. Az MTT a működésére vonatkozó t**ájékoztatást** jogszabály szerint **a saját tagsága részére köteles adni,** ugyanakkor erről a **tájékoztatásról** – annak későbbi ellenőrizhetősége érdekében – **célszerű nyilvántartást vezetni**.

**4.** A szöveget **javítani és pontosítani** kellett, mert az eddigi szabályozás a szervezet működése tekintetében **nem azoknak az adatoknak a nyilvánosságra hozatalát határozta meg kötelezőként**, amelyeket jogszabály előírt (479/2016. (XII.28.) sz. Korm. rendelet). A javaslat arra vonatkozik, hogy **a szervezet éves beszámolóját kell nyilvánosságra hozni**.

**Határozat az 3. napirendi ponthoz 3/2018/2.**

A közgyűlés által az alapszabály módosítás javaslatok 57 igen szavazat mellett elfogadásra kerültek.

**5. napirendi pont: Tisztújítás (Szabó László)**

Szabó Lászlót tikár úr ismertette a tisztújítás kapcsán előzetesen, írásban beérkezett javaslatokat:

Elnöki pozícióra jelölték:

Vidnyánszky Attila – 31

Alelnöki pozícióra jelölték:

Pataki András – 22

Oberfrank Pál – 20

Kis Domonkos Márk – 21

Szabó Ágnes – 15

Cseke Péter – 7

Rátóti Zoltán – 2

Pócza Zoltán – 1

Zalán János – 1

Kirják Róbert – 1

Balázs Péter – 1

Csengei Ágota – 1

Ertl Péter – 1

Felügyelő Bizottsági tagnak jelölték:

Horányi László - 4

Bonecz Ervin – 3

Szűcs Gábor – 3

Benedek Gyula – 3

Kovács Balázs – 2

Simon Lajos – 1

Csasztvan András – 1

Csengei Ágota – 1

Zalán János – 1

Török Jolán – 1

Vass György – 1

Szabó László lezárta a helyszíni jelölést, miután több javaslat nem érkezett.

Csengei Ágota visszalépett alelnöki és felügyelő bizottsági jelöltségéből, valamint Zalán János felügyelő bizottsági jelöltségéből. A többi jelölt vállalja jelölését.

**Határozat az 5. napirendi ponthoz 5/2018/2.**

A tisztújító szavazás az Alapszabálynak megfelelően, valamint elektronikus úton, közjegyző által hitelesítve, titkos szavazással zajlott, melynek eredménye.

Elnök személyére érkezett szavazatok:

Vidnyánszky Attila: 62 igen szavazat, 1 tartózkodás

Alelnök személyére érkezett szavazatok alapján a legtöbb szavazatot kapott 4 jelölt:

* Oberfrank Pál
* Pataki András
* Cseke Péter
* Szabó Ágnes

Ennek megfelelően a Magyar Teátrumi Társaság Közhasznú Egyesület 5 évre megválasztott elnöksége: Vidnyánszky Attila elnök, Szabó Ágnes alelnök, Cseke Péter alelnök, Oberfrank Pál alelnök, Pataki András alelnök.

A Magyar Teátrumi Társaság Közhasznú Egyesület 5 évre megválasztott Felügyelő Bizottsága:

* Horányi László
* Török Jolán
* Bonecz Ervin

**6. napirendi pont: Egyebek**

- Színházi nevelési kérdések (Pataki András)

- A Nemzeti Színház a Silk Road International League of Theatres tagja lett (Kozma András)

Pataki András alelnök úr javaslatot tett a Magyar Teátrumi Társaságnak az új NAT tervezetével kapcsolatos munkacsoport szervezésére.

Kozma András ismertette a közgyűléssel, hogy nemrég a Nemzeti Színház tagja lett a a Silk Road International League of Theatres nemzetközi közösségnek, valamint, hogy a Magyar Teátrumi Társaságot is figyelmükbe ajánlotta.

A levezető elnök a közgyűlésen megjelent tagoknak megköszönte a részvételt, az ülést eredményesnek nyilvánította és bezárta. A határozatok végrehajtásáról a titkárság gondoskodik.

……………………………..

Szabó László levezető elnök

…………………………….... ……………………………….

dr. Borsós Beáta Ráckevei Anna

jk. hitelesítő jk. hitelesítő

A jegyzőkönyvi kivonatot készítette: Vas Anna